
74 DR.30.9.2004 

 
 

Tuan Pengerusi, Jerai ada mencadangkan supaya projek-projek penswastaan 
yang akan datang tidak diberikan oleh syarikat individu yang tertentu sahaja, itu 
cadangan Jerai.  Saya ingin memaklumkan di sini bahawa penswastaan adalah 
berdasarkan kepada kewibawaan sesebuah syarikat, mempunyai modal yang besar, 
kepakaran dan komitmen yang tinggi.   

Tidak ada pilih kasih individu tertentu yang diberikan kepada projek 
penswastaan dan pihak EPU membuat kajian yang teliti.  Satunya kajian teknikal, yang 
keduanya ialah kajian kewangan sebelum dibuat keputusan sama ada hendak 
dilaksanakan sesuatu projek penswastaan ataupun tidak.  Yang Berhormat Temerloh 
mencadangkan supaya kerajaan menubuhkan jawatankuasa pemantauan ataupun 
regulator untuk mengawasi pelaksanaan projek-projek penswastaan supaya tarif caj 
tidak membebankan.   

Untuk makluman Yang Berhormat pada masa ini kita ada Suruhanjaya 
Tenaga, Suruhanjaya Multimedia yang sudah pun ditubuhkan untuk mengawasi dua 
industri tersebut dan kerajaan sedang menimbangkan untuk menubuhkan beberapa 
suruhanjaya yang lain untuk mengawasi projek-projek penswastaan termasuklah 
penswastaan ataupun projek-projek jalan raya.  Ini adalah bagi menjamin bahawa 
kerajaan akan dapat melindungi kepentingan rakyat.  Kerajaan juga sedang mengkaji 
kemungkinan menubuhkan Suruhanjaya Perbekalan Air Negara dan beberapa 
suruhanjaya  lain untuk melindungi kepentingan rakyat. 

 Ahli Yang Berhormat bagi Kelana Jaya mencadangkan supaya sebelum 
kerajaan ataupun sebuah syarikat itu mengenakan tol, hendaklah rakyat kawasan 
tersebut dimaklumkan terlebih awal.  Saya ingin memaklumkan bahawa sebelum 
sebuah lebuh raya dibuka, pihak EPU akan mengadakan satu kaji selidik untuk 
mendapat pandangan orang ramai sama ada mereka bersetuju pembinaan lebuh raya 
berkenaan dan juga ditanya tentang kadar tol.  Ini juga diberi perhatian dalam 
menentukan kadar tol selain daripada aspek-aspek kewangan. 

 Untuk makluman Yang Berhormat, pihak kerajaan memaklumkan kepada 
pengguna kira-kira dua minggu sebelum jalan berkenaan dibuka, tentang kadar tolnya 
dan lazimnya rakyat atau pengguna akan diberikan tempoh dua minggu, kadang-
kadang sebulan penggunaan percuma lebuh raya berkenaan.  Ini antara perkara yang 
dilakukan oleh kerajaan.   

 Yang Berhormat bagi Tanah Merah membangkitkan tentang penswastaan 
IKRAM.  IKRAM ini diputuskan pada tahun 1996 dan untuk makluman Yang Berhormat 
bagi Tanah Merah, sebenarnya kadar-kadar yang dikenakan oleh IKRAM kepada JKR 
dan jabatan-jabatan lain yang memerlukan perkhidmatan IKRAM, sebenarnya telah pun 
dikurangkan daripada RM34.8 juta sebelum ini pada tahun 2002, pada tahun ini 
RM23.3 juta.  Jadi kadar-kadar ini telah pun dikurangkan pada kadar yang dikenakan 
oleh pihak IKRAM.  Itu berkaitan dengan penswastaan.   
Yang Berhormat bagi Kelana Jaya juga membangkitkan tentang skop projek jalan raya 
menghubungkan Subang dan Klang.  Saya ingin maklumkan bahawa skop projek ini 
perlu dikurangkan kerana  pihak kerajaan mendapat bantahan daripada persatuan 
penduduk tempatan.  Ini antara sebab kenapa skop projek ini diubahsuai. Seterusnya 
saya pergi kepada isu-isu berkaitan….. 

Tuan Loh Seng Kok:  [Bangun]  

Tuan Pengerusi [Datuk Dr.Yusof bin Yacob]:  Yang Berhormat bagi Kelana 
Jaya bangun.  

Tuan Loh Seng Kok:  Terima kasih Tuan Pengerusi, terima kasih Yang 
Berhormat Menteri atas jawapan yang diberikan tentang projek pembinaan jalan 
penyambung Subang-Klang.  Sebenarnya persatuan penduduk bukannya hendak 
membantah keseluruhan projek tersebut, cuma mereka telah pun membangkitkan 
persoalannya tentang apakah projek itu, apabila siap nanti masalah kesesakan lalu 
lintas akan dapat diatasi dengan sempurnanya kerana skop kerja itu pada masa kini 
hanya sampai keseluruhan projeknya, apabila siap jalan itu hanya dibina sampai ke 
Persiaran Lagoon Selatan sahaja.  Kalau itulah skop projeknya, ini hanya akan menarik 
lebih banyak kenderaan masuk ke kawasan Jalan Kewajipan, tidak akan 
menyelesaikan masalah kesesakan.  Ini hanya mengalihkan masalah kesesakan dari 
satu lokasi ke satu lokasi yang lain sahaja.   



Tuan Pengerusi, Jerai ada mencadangkan supaya projek-projek penswastaan yang akan datang tidak diberikan oleh syarikat individu yang tertentu sahaja, itu cadangan Jerai. Saya ingin memaklumkan di sini bahawa penswastaan adalah berdasarkan kepada kewibawaan sesebuah syarikat, mempunyai modal yang besar, kepakaran dan komitmen yang tinggi. Tidak ada pilih kasih individu tertentu yang diberikan kepada projek penswastaan dan pihak EPU membuat kajian yang teliti. Satunya kajian teknikal, yang keduanya ialah kajian kewangan sebelum dibuat keputusan sama ada hendak dilaksanakan sesuatu projek penswastaan ataupun tidak. Yang Berhormat Temerloh mencadangkan supaya kerajaan menubuhkan jawatankuasa pemantauan ataupun regulator untuk mengawasi pelaksanaan projek-projek penswastaan supaya tarif caj tidak membebankan. Untuk makluman Yang Berhormat pada masa ini kita ada Suruhanjaya Tenaga, Suruhanjaya Multimedia yang sudah pun ditubuhkan untuk mengawasi dua industri tersebut dan kerajaan sedang menimbangkan untuk menubuhkan beberapa suruhanjaya yang lain untuk mengawasi projek-projek penswastaan termasuklah penswastaan ataupun projek-projek jalan raya. Ini adalah bagi menjamin bahawa kerajaan akan dapat melindungi kepentingan rakyat. Kerajaan juga sedang mengkaji kemungkinan menubuhkan Suruhanjaya Perbekalan Air Negara dan beberapa suruhanjaya lain untuk melindungi kepentingan rakyat. Ahli Yang Berhormat bagi Kelana Jaya mencadangkan supaya sebelum kerajaan ataupun sebuah syarikat itu mengenakan tol, hendaklah rakyat kawasan tersebut dimaklumkan terlebih awal. Saya ingin memaklumkan bahawa sebelum sebuah lebuh raya dibuka, pihak EPU akan mengadakan satu kaji selidik untuk mendapat pandangan orang ramai sama ada mereka bersetuju pembinaan lebuh raya berkenaan dan juga ditanya tentang kadar tol. Ini juga diberi perhatian dalam menentukan kadar tol selain daripada aspek-aspek kewangan. Untuk makluman Yang Berhormat, pihak kerajaan memaklumkan kepada pengguna kira-kira dua minggu sebelum jalan berkenaan dibuka, tentang kadar tolnya dan lazimnya rakyat atau pengguna akan diberikan tempoh dua minggu, kadang- kadang sebulan penggunaan percuma lebuh raya berkenaan. Ini antara perkara yang dilakukan oleh kerajaan. Yang Berhormat bagi Tanah Merah membangkitkan tentang penswastaan IKRAM. IKRAM ini diputuskan pada tahun 1996 dan untuk makluman Yang Berhormat bagi Tanah Merah, sebenarnya kadar-kadar yang dikenakan oleh IKRAM kepada JKR dan jabatan-jabatan lain yang memerlukan perkhidmatan IKRAM, sebenarnya telah pun dikurangkan daripada RM34.8 juta sebelum ini pada tahun 2002, pada tahun ini RM23.3 juta. Jadi kadar-kadar ini telah pun dikurangkan pada kadar yang dikenakan oleh pihak IKRAM. Itu berkaitan dengan penswastaan. Yang Berhormat bagi Kelana Jaya juga membangkitkan tentang skop projek jalan raya menghubungkan Subang dan Klang. Saya ingin maklumkan bahawa skop projek ini perlu dikurangkan kerana pihak kerajaan mendapat bantahan daripada persatuan penduduk tempatan. Ini antara sebab kenapa skop projek ini diubahsuai. Seterusnya saya pergi kepada isu-isu berkaitan..... Tuan Loh Seng Kok: [Bangun]. Tuan Pengerusi [Datuk Dr.Yusof bin Yacob]: Yang Berhormat bagi Kelana Jaya bangun. Tuan Loh Seng Kok: Terima kasih Tuan Pengerusi, terima kasih Yang Berhormat Menteri atas jawapan yang diberikan tentang projek pembinaan jalan penyambung Subang-Klang. Sebenarnya persatuan penduduk bukannya hendak membantah keseluruhan projek tersebut, cuma mereka telah pun membangkitkan persoalannya tentang apakah projek itu, apabila siap nanti masalah kesesakan lalu lintas akan dapat diatasi dengan sempurnanya kerana skop kerja itu pada masa kini hanya sampai keseluruhan projeknya, apabila siap jalan itu hanya dibina sampai ke Persiaran Lagoon Selatan sahaja. Kalau itulah skop projeknya, ini hanya akan menarik lebih banyak kenderaan masuk ke kawasan Jalan Kewajipan, tidak akan menyelesaikan masalah kesesakan. Ini hanya mengalihkan masalah kesesakan dari satu lokasi ke satu lokasi yang lain sahaja.